โรงเรียนผีมีอยู่ว่า…

โรงเรียนผีมีอยู่ว่า… () เป็นละครชุดต้นฉบับของเน็ตฟลิกซ์ สร้างจากการ์ตูนสยองขวัญ 8 เรื่องที่เล่าถึงเหตุการณ์ต่าง ๆ ที่เกิดขึ้นที่โรงเรียนในยามวิกาล โดยเผยแพร่พร้อมกันทั่วโลกในวันที่ 10 สิงหาคม พ.ศ. 2565

นักแสดง 
 เค เลิศสิทธิชัย แสดงเป็น คิว
 ณัชพัณณ์ ปรมะเจริญโรจน์ แสดงเป็น น็อต
 ปาณิสรา ริกุลสุรกาน แสดงเป็น ตาล
 วิชัย แซ่ฟ่าน แสดงเป็น ประวิทย์ บุญเสริม
 เจนนิษฐ์ โอ่ประเสริฐ แสดงเป็น เพียงพิศ (เพลง)
 ศิวัช จำลองกุล แสดงเป็น บอย
 ชินารดี อนุพงษ์ภิชาติ แสดงเป็น ดาว
 ทสร กลิ่นเนียม แสดงเป็น เอมอร
 พัศชนันท์ เจียจิรโชติ แสดงเป็น สายป่าน
 ษริกา สารทศิลป์ศุภา แสดงเป็น ครูนาริน
 ธงชัย ทองกันทม แสดงเป็น ครูวัยวรรณ
 ปัณณวิชญ์ พัฒนศิริ แสดงเป็น ทิม
 วรัชธิปต์ กิตติไพศาล แสดงเป็น ปิ๊ง
 ต้นหน ตันติเวชกุล แสดงเป็น ก้อง
 สีดา พัวพิมล แสดงเป็น ป้าจง
 พัทธดนย์ จันทร์เงิน แสดงเป็น กร
 นลินทิพย์ เพิ่มภัทรสกุล เเสดงเป็น ผีพยาบาล
 ศุภพงษ์ อุดมแก้วกาญจนา แสดงเป็น บอย
 วชิรวิชญ์ เรืองวิวรรธน์ แสดงเป็น ตั้ม

การผลิต 
ละครชุดนี้ผลิดโดยบริษัทไฟว์สตาร์ โปรดักชั่นได้รวบรวมนักแสดงดาวรุ่งจำนวน 14 คน มาถ่ายทอดเรื่องราวทั้ง 8 เรื่องภายใต้ผีมือกำกับของ 6 ผู้กำกับ ซึ่งแต่ละตอนมีจุดขายและคาแร็กเตอร์แต่ต่างกัน โดยถ่ายทำกันในช่วงปลายปี พ.ศ. 2564 และประกาศเปิดตัวครั้งแรกในงาน Geeked Week 2022 ที่จัดขึ้นระหว่างวันที่ 6 มิถุนายน พ.ศ. 2565 - 10 มิถุนายน พ.ศ. 2565 โดยในวันงานวันที่ 6 มิถุนายน พ.ศ. 2565 ได้ฉายตัวอย่างเรื่องสั้น 3 เรื่อง คือ เดินล่าท้าผี, แรงสาปแช่ง และสูตรลับร้านป้าจง

ประเด็นการละเมิดลิขสิทธิ์ 
หลังจากโรงเรียนผีมีอยู่ว่าได้ออกฉายในวันที่ 10 สิงหาคม พ.ศ. 2565 ได้มีผู้ชมจำได้ว่ามีตัวละครหนึ่งในตอน “แรงสาบแช่ง” ได้มีการนำโลโก้ของกลุ่ม BL High school ที่ก่อตั้งขึ้นในปี พ.ศ. 2561 มาใช้เป็นตราโรงเรียนติดเสื้อชุดยูนิฟอร์ม จนนำไปสู่แฮชแท็ก “#รรผขี้ก็อป” ติดเทรนด์ทวิตเตอร์ไทยในเวลาต่อมา หลังจากนั้นในวันที่ 11 สิงหาคม พ.ศ. 2565 ทางแฟนเพจ Fivestarmovies ได้โพสต์จดหมายชี้แจงแจ้งว่าได้มีการติดต่อไปที่ผู้รับจ้างออกแบบชุดยูนิฟอร์มดังกล่าว ซึ่งผู้ประสานงานได้แจ้งทางเจ้าของลิขสิทธิ์ว่าผู้รับจ้างยินดีรับผิดชอบและเจรจากับเจ้าของลิขสิทธิ์เพื่อหาข้อยุติ รวมถึงการชำระค่าลิขสิทธิ์ให้เจ้าของลิขสิทธิ์ด้วย

ตอน

การตอบรับ 
ซีรีส์ถูกวิจารณ์อย่างหนักในส่วนของพล็อตเรื่องที่เดาทางได้ง่าย ความไม่ต่อเนื่องและความคล้ายกันเกินไปของกลวิธีที่ใช้ในการหลอกล่อคนดู แต่ในส่วนของการรับชมบนเน็ตฟลิกซ์นั้นซีรีส์สามารถติดท็อป 10 ของประเทศไทย 4 สัปดาห์ และประเทศอินโดนีเซีย มาเลเซีย และเวียดนาม 2 สัปดาห์

อ้างอิง 

ผลงานต้นฉบับของเน็ตฟลิกซ์
ละครชุด
ละครแนวสยองขวัญไทย
ละครโทรทัศน์ไทยที่ออกอากาศตั้งแต่ พ.ศ. 2565